**Katrina Elizabeth Leskanich** (født 10. april 1960 i Topeka i Kansas i USA) er en amerikansk sanger og skribent. Hun er mest kjent som frontperson i bandet Katrina and the Waves som fikk en internasjonal hit med «Walking on Sunshine» i 1985, og som vant Eurovision Song Contest 1997 med «Love Shine a Light».

Bakgrunn
--------

Leskanich er datter av en USAF-oberst. Hun ble født i Topeka i Kansas, men Katrina og hennes fem søsken, flyttet mye som barn, på grunn av farens jobb. I 1972 flyttet familien til Europa, der faren skulle tjenestegjøre. Etter fire år i Tyskland og Nederland flyttet familien til London i 1976, der Katrina Leskanich fremdeles er bosatt.

I 1977 dannet hun pop-coverbandet Mama's Cookin'. Der sang hun og spilte keyboard, mens hennes daværende kjæreste Vince de la Cruz sang og spilte gitar, mens Marcos de la Cruz spilte trommer. I slutten av 1980 sluttet også Alex Cooper og Bob Jakins bandet, og gruppen turnerte over hele England. I 1981 sluttet låtskriveren Kimberley Rew seg til Mama's Cookin', og femmannsgruppen ble omdøpt til The Waves. Navnet var hentet fra bandet Rew og Cooper hadde drevet i midten av 1970-årene. I begynnelsen av Kimberley Rew frontfigur i gruppen, men trakk seg tilbake for å konsentrere seg om låtskrivingen. I stedet tok Leskanich over som hovedvokalist. Gruppens første singel kom i 1982 og bandet skiftet navn til Katrina and the Waves.

I 1985 fikk Katrina and the Waves sin store hit med «Walking on Sunshine». Bandet ble Grammy-nominert til beste nye artist og turnerte verden over. Etter hvert dabbet suksessen av, og utover 1990-årene sluttet bandet å spille regelmessig. I 1997 vant de det britiske uttaket til Eurovision Song Contest 1997 med sangen «Love Shine a Light». Sangen vant den internasjonale finalen med rekordhøye 227 poeng og ble en stor hit i Europa. 

Fra 1998 var Leskanich programleder for en kveldsprogram på BBC Radio 2 i fire år og hadde senere hovedrollen i musikalen *Leader of the Pack* av Ellie Greenwich.

I 2005 etablerte Leskanich et nytt band som deltok i svenske Melodifestivalen samme år. Bandet skulle hete *Katrina and the New Wave,* men etter uenighet fra tidligere bandkollegaer, skiftet det nye bandet navn til *Katrina and the Nameless*. De deltok med «As If Tomorrow Will Never Come», skrevet av Thomas G:son. Bandet ble imidlertid slått ut i kvalifiseringsrunden før finalen.

Sammen med latviske Renārs Kaupers fra bandet Brainstorm, var hun programleder for jubileumssendingen *Congratulations: 50 Years of the Eurovision Song Contest* i 2005, direkte fra København.

I 2006 ga hun ut soloalbumet *Katrina Leskanich*, og i 2012 spilte hun flere konserter med sitt nye bandet. Konsertene ble holdt i Skandinavia, Belgia, Spania og Tyskland. Hun har jevnlig vært gjest og deltaker i festivaler, tv-programmer og show – senest i *Eurovision: Europe Shine a Light* i 2020.

Diskografi
----------

### Soloartist

#### Studioalbum

* *Turn the Tide* – begrenset utgave 2004
* *Katrina Leskanich* – utgitt i 2006 – Universal Distribution
* *The Live Album* – digital utgivelse i juli 2010
* *Turn the Tide* – digital gjenutgivelse med bonusspor i september 2010
* *Spiritualize* – digital utgivelse i mai 2011
* *Blisland* – digital utgivelse i august 2014
* *The Very Best of Katrina* – digital utgivelse i mai 2017

#### Singler

* «They Don't Know» – 2006
* «They Don't Know Club Mixes» – Katrina og Sleazesisters, 2008
* «Sun Coming Upper» – 2015
* «I Can't Give You Anything but Love» – 2018

Referanser
----------

1. 1 2 3  «Interview with Katrina Leskanich». *www.theamerican.co.uk*. Besøkt 24. mai 2020.
2. ↑  «Katrina & the Waves | Biography & History». *AllMusic* **(engelsk)**. Besøkt 24. mai 2020.
3. ↑  Robin Schwartz (Juli 1985). *How a postman, dishwasher, mortician, and a bowling-ball-hole-driller became Katrina and the Waves*. Spin. s. 12. Besøkt 22. august 2010.
4. ↑  «Get the lowdown on Katrina and The Waves singer Katrina Leskanich». *The Sun* **(engelsk)**. 13. november 2017. Besøkt 24. mai 2020.
5. ↑  Tragaki, Dafni (11. juli 2013). *Empire of Song: Europe and Nation in the Eurovision Song Contest* **(engelsk)**. Scarecrow Press. ISBN 978-0-8108-8817-3.
6. ↑  «What to expect for Eurovision: Europe Shine A Light». *eurovision.tv*. 15. mai 2020. Besøkt 24. mai 2020.

Eksterne lenker
---------------

* (en) Offisielt nettsted Rediger på Wikidata

* (en) Katrina Leskanich – kategori av bilder, video eller lyd på Commons Rediger på Wikidata
* (en) Katrina Leskanich på Internet Movie Database Rediger på Wikidata

* (en) Katrina Leskanich hos Rotten Tomatoes Rediger på Wikidata
* (en) Katrina Leskanich på Discogs Rediger på Wikidata

* (en) Katrina Leskanich på MusicBrainz Rediger på Wikidata

* (en) Katrina Leskanich på Songkick Rediger på Wikidata

* (en) Katrina Leskanich på Last.fm Rediger på Wikidata

| Utmerkelser og prestasjoner |
| --- |
|
| Forgjenger :**Det irske flagget Eimear Quinnmed «The Voice»**

 | **Vinner av Eurovision Song Contest**1997(som del av Katrina and the Waves) | Etterfølger :**Flagget til Israel Dana Internationalmed «Diva»** |
|
| Forgjenger :**Gina Gmed «Ooh Aah... Just a Little Bit»**

 | **Storbritannia i Eurovision Song Contest**1997(som del av Katrina and the Waves)  | Etterfølger :**Imaanimed «Where Are You?»** |

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** BNE **·** BBC Things **·** MusicBrainz **·** Discogs
 |